b'\n_START_ARTICLE_\nAndries Treurnicht\n_START_PARAGRAPH_\nAndries Treurnicht (19. huhtikuuta 1921 Piketburg \xe2\x80\x93 22. helmikuuta 1993 Kapkaupunki) oli etel\xc3\xa4afrikkalainen poliitikko ja Hollannin reformoidun kirkon pastori._NEWLINE_Treurnicht oli voimakas apartheid-j\xc3\xa4rjestelm\xc3\xa4n kannattaja ja nousi merkitt\xc3\xa4v\xc3\xa4\xc3\xa4n asemaan maata hallinneessa Kansallispuolueessa. Toimiessaan bantuopetuksen varaministerin\xc3\xa4 h\xc3\xa4n p\xc3\xa4\xc3\xa4tti ministeri Michael C. Bothan kanssa aloittaa aikaisemmin huomiotta j\xc3\xa4tetyn bantuopetuksen lain pyk\xc3\xa4l\xc3\xa4n toimeenpanon, jonka mukaan opetuksessa tuli k\xc3\xa4ytt\xc3\xa4\xc3\xa4 englantia ja afrikaansia tasaveroisesti. Mustat koululaiset vastustivat afrikaansin k\xc3\xa4ytt\xc3\xb6\xc3\xa4 kouluissa ja p\xc3\xa4\xc3\xa4t\xc3\xb6s johti Soweton mellakoihin._NEWLINE_Vuonna 1982 joukko Kansallispuolueen poliitikkoja, mukaan lukien 17 kansanedustajaa, jotka erosivat Kansallispuolueesta protestina P.W. Bothan luomalle uudelle perustuslaille, joka antoi intialaisille ja v\xc3\xa4rillisille rajallisen \xc3\xa4\xc3\xa4nioikeuden. Puolueen johtoon nousi Andries Treurnicht. Puolueen keskeinen tavoite oli vallanjaon est\xc3\xa4minen maan etnisten ryhmien kesken. Konservatiivinen puolue sai vaalivoiton sek\xc3\xa4 vuoden 1987 vaaleissa saaden 23 kansanedustajaa, ett\xc3\xa4 vuoden 1989 vaaleissa paikkaluvun noustessa 39 ja siit\xc3\xa4 muodostui Kansallispuolueen muodostaman hallituksen p\xc3\xa4\xc3\xa4oppositiopuolue._NEWLINE_Treurnicht kuoli huhtukuussa 1993 syd\xc3\xa4nleikkauksessa.'